
ПАРТНЬОРСКО СПОРАЗУМЕНИЕ

……………………………………………………………………………………………………………..
/Наименование на професионалната гимназия/, (ЕИК), 
със седалище и адрес на управление (населено място, пощенски код, улица, номер на улица), представлявано от ………………............. (трите имена и заемана длъжност на законния представител), наричано оттук нататък за краткост “УЧИЛИЩЕТО”
от една страна,
и
………………………………………………………………………………………………………………
/наименование на юридическото лице – работодател/, (ЕИК), със седалище и адрес на управление (населено място, пощенски код, улица, номер на улица), представлявано от ....................... (трите имена и заемана длъжност на законния представител), наричано оттук нататък за краткост „ПАРТНЬОР”
от друга страна,
По взаимно съгласие сключиха следното споразумение за партньорство:
1. Предмет на споразумението
1.1. УЧИЛИЩЕТО и ПАРТНЬОРЪТ сключват настоящото партньорство за реализирането на обучение чрез работа (дуална форма на обучение)  по специалност „…………………….“, професия „……………………………………“, прием ……………………… учебна година. 
1.2. Двете страни се ангажират да действат в партньорство, за да се гарантира предоставянето на ефективно дуално професионално образование (учене чрез работа) на учениците записани в УЧИЛИЩЕТО.
1.3. Настоящото споразумение не ограничава възможността на всяка от страните да сключва споразумения с трети страни.
1.4. Без да противоречи на чл. 1.3. всяка от страните, участващи в такива партньорства следва да уведоми другата писмено за името на своя партньор/и и целите на партньорството в рамките на 5 работни дни от подписване на всяко такова споразумение.

2. Продължителност на споразумението
2.1. Настоящото споразумение влиза в сила от деня на подписването му и оттогава е правно обвързващо и за двете страни. В случай, че е налице разминаване между датите на подписване, за начало се възприема по-късната измежду двете дати.
2.2. Продължителността на споразумението изтича не по-късно от ……………………… /датата на завършване на учениците, които попадат в обхвата на настоящото споразумение/. 

3. Права и задължение на УЧИЛИЩЕТО
3.1. УЧИЛИЩЕТО е отговорно за цялостната координация на обучението чрез работа, с учители, ученици и техните родители и/или други заинтересовани страни, ако е приложимо.
3.2. УЧИЛИЩЕТО предоставя на своите ученици достъп до дуално образование, включително практическо обучение, както следва:
3.2.1. За учениците, които постъпват своето обучение в 8ми клас, по специалност „.......................................”, професия „……………………………………“ през учебната ……………………..  година, осъществяват практическо обучение в реална работна среда в 11ти и 12ти клас при ПАРТНЬОРА при условията на чл. 230 от Кодекса на Труда. 
3.2.2. В случай на неспособност на ПАРТНЬОРА да осигури необходимите условия, помещения и/или оборудване за осъществяване на практически занятия, които са в съответствие с учебните планове и учебни програми за дуално образование, разработени и утвърдени от МОН, УЧИЛИЩЕТО се задължава да ги предостави на учениците в рамките на собствената си материална база. 
3.3. УЧИЛИЩЕТО се задължава да следи за изпълнението на дейностите за осъществяване на дуалното образование в рамките на настоящото партньорство, за правилното прилагане на методологията за професионално образование и следва да уведоми ПАРТНЬОРА в случай на изменения касаещи методологията и/или правната рамка касаеща дуалното професионално образование, които биха имали ефект върху реализирането на обучението чрез работа. За тази цел УЧИЛИЩЕТО се ангажира да предостави на ПАРТНЬОРА целия набор от документи, учебни планове и учебни програми, за съответната професия и клас.
3.4. УЧИЛИЩЕТО следва да предостави на ПАРТНЬОРА, предварително, но не по-късно от 5 (пет) работни дни преди началото на всяко предвидено обучение, поименен списък на учениците, които ще провеждат практическото си обучение при ПАРТНЬОРА. Списъкът следва да съдържа три имена на ученика; клас, в който е вписан; специалност/професия, по която се обучава. 
3.5. УЧИЛИЩЕТО задължително осигурява учител-методик по професионално образование на учениците, който да представлява УЧИЛИЩЕТО пред ПАРТНЬОРА и да следи за цялостното изпълнение на практическото обучение на учениците в реални условия при ПАРТНЬОРА.  
3.5.1. Учителят-методик е отговорен за съответствието между практическото обучение извършвано от ПАРТНЬОРА и утвърдените учебен план и учебна програма за дуално образование по съответната професия. При констатирано нарушение, Учителят-методик следва своевременно да уведоми писмено ПАРТНЬОРА и УЧИЛИЩЕТО.
3.5.2. Учителят-методик се задължава да не разгласява информация, станала му известна по време на учебната практика, която се отнася до клиенти на ПАРТНЬОРА и/или до дейността на ПАРТНЬОРА, и/или се третира като конфиденциална от ПАРТНЬОРА.
3.6. УЧИЛИЩЕТО следва редовно да информира ПАРТНЬОРА за всякакви събития, които могат да окажат влияние върху реализирането на практическото обучение в реална работна среда при ПАРТНЬОРА.  

4. Права и задължения на ПАРТНЬОРА
4.1. ПАРТНЬОРЪТ следва да осигури условия за осъществяване на практическо обучение в реална работна среда на  ................... (брой) ученици, записани в дуална форма на обучение, посочени в списък изготвен от УЧИЛИЩЕТО, което да е в съответствие с учебните планове и учебни програми предоставени от УЧИЛИЩЕТО, и в съответствие с изискванията за материалната база в Държавния образователен стандарт за придобиване на квалификация по професията. 
4.2. ПАРТНЬОРЪТ се ангажира да трудов договор в съответствие с чл. 230 от Кодекса на Труда, както следва:
4.2.1. За учениците, които постъпват своето обучение в 8ми клас, по специалност „.......................................”, професия „………………………“ през учебната …………………… година - осъществяват практическо обучение в реална работна среда при ПАРТНЬОРА в 11-ти и 12-ти клас при условията на чл. 230 от Кодекса на Труда. 
4.3. ПАРТНЬОРЪТ определя не по-малко от 1 наставник на всеки 5 ученици.
4.3.1. ПАРТНЬОРЪТ се ангажира да уведоми писмено УЧИЛИЩЕТО при оттеглянето/замяната на наставник. 
4.4. ПАРТНЬОРЪТ гарантира пълно съответствие с изискванията на нормативната уредба и по-конкретно с  Кодекса на труда, Закона за трудова безопасност и здраве, и Закона за професионалното образование и обучение
4.5. ПАРТНЬОРЪТ не е и не може да бъде задължен да поеме никакви допълнителни разходи, с изключение на тези, които са правно задължителни. 
4.6. За срока на практическото обучение, ПАРТНЬОРЪТ се задължава да издаде служебни пропуски на посочените в изготвения от УЧИЛИЩЕТО списък с ученици, както и на учителя-методик, ако е необходимо.
4.7. ПАРТНЬОРЪТ се задължава да запознае учениците с установената технологични правила и правила за вътрешния ред в предприятието преди началото на практическото обучение.
4.8. ПАРТНЬОРЪТ се задължава да уведоми незабавно ръководството на УЧИЛИЩЕТО за настъпили злополуки и произшествия с учениците по време на практическото обучение.
 4.9 ПАРТНЬОРЪТ участва съвместно с представители на УЧИЛИЩЕТО в провеждането на изпитите за придобиване на професионална квалификация.
4.10. ПАРТНЬОРЪТ се задължава да води присъствен дневник на учениците, чието практическо обучение се провежда в материалната му база.

5. Отговорности
Никоя от страните не може при никакви обстоятелства и поради някакви причини да носи отговорност за щети или наранявания, понесени от служителите или имуществото на своя партньор по време обучението чрез работа. В случай че такава щета или нараняване настъпи, страните следва да си сътрудничат добросъвестно при идентифициране на причините и преодоляване на последиците.

6. Прекратяване на споразумението
6.1. Ако някоя от страните счита, че споразумението вече не може да бъде изпълнено ефективно или по подходящ начин, тя се консултира с другите страни. При непостигане на съгласие за намиране на решение, всяка от страните може да прекрати договора, като направи двумесечно писмено предизвестие.
6.2. Въпреки това, в случаите, когато ПАРТНЬОРЪТ е наел определен брой ученици в съответствие с чл. 4., споразумението може да бъде прекратено от ПАРТНЬОРА само след края на текущия учебен срок.
6.3. Споразумението се прекратява автоматично с изтичане на срока на неговата продължителност, определен в чл. 2.
6.4. Споразумението се прекратява автоматично, ако една от страните престане да съществува юридически, фалира или прекрати дейността си за повече от един месец.

7. Лица за контакт
За целите на това споразумение страните назначават следните лица за контакт: 

За УЧИЛИЩЕТО: 						За ПАРТНЬОРА:	
Име: 								Име:
Позиция:							Позиция:
Адрес: 							Адрес:
Телефонен номер:						Телефонен номер:	
E-mail:								E-mail:

8. Приложимо право и уреждане на спорове 
8.1. Това споразумение се урежда от законодателството на Република България. 
8.2. Страните следва да направят всичко възможно, за да решат по взаимно съгласие всеки спор, възникнал между тях по време на изпълнението на настоящото споразумение. За тази цел, те следва да съобщават своите позиции и всяко решение, което те считат за възможно в писмена форма и да се срещнат помежду си по искане на някоя от страните. Дадена страна трябва да отговори на предложението за доброволно уреждане на спора в рамките на 10 дни. След изтичането на този срок, или ако опитът за постигане на приятелско решение не доведе до споразумяване в рамките на 30 дни от първото искане, всяка от страните може да уведоми останалите, че смята процедурата за неуспешна. 
8.3. В случай на неуспех на горепосочената процедура, всяка от страните може да отнесе спора пред компетентния български съд.

9. Общи разпоредби 
9.1. Недействителността на някой от текстовете на настоящото споразумение не води автоматично до недействителност на цялото споразумение.
9.2. Несъответствието на някои от текстовете на това споразумение с действащите законови разпоредби не извинява, която и да е от страните да нарушава закона. 

Съставено в (място) в два оригинални екземпляра на български език, по един за всяка от страните.

За УЧИЛИЩЕТО: 						За ПАРТНЬОРА:	

Име: 								Име:
Позиция:							Позиция:
Адрес: 							Адрес:
Телефонен номер:						Телефонен номер:	
E-mail:								E-mail:
/подпис и печат/						/подпис и печат/

